ORDENANZA REGULADORA DO PREZO PÚBLICO NAS INSTALACIÓNS DEPORTIVAS MUNICIPAIS DA PISTA DE KARTING DA MADALENA
ADMINISTRACIÓN LOCAL — Municipal — Forcarei (Ordenanzas e Regulamentos, 28/12/2018)

De conformidade co disposto nos artigos 20 e seguintes do RD lexislativo 2/2004, do 5 de marzo, polo que se aproba o texto refundido da Lei Reguladora das facendas locais, este concello, establece a Taxa por uso e prestación de servizos na Instalación Deportiva Municipal da Pista de Karting, que se rexerá pola seguinte Ordenanza Fiscal. Constitúe o obxecto ou feito impoñible desta exacción, a utilización das instalacións deportivas municipais da Pista de Karting da Madalena, abdicadas á práctica do Deporte de motor, e a actividades de formación sobre uso e manexo de vehículos tales como turismos, motocicletas e derivados. A instalación esta equipada con 16 boxes cubertos dotados de electricidade e instalación de aire comprimido. Os vehículos que accedan á instalación deportiva da pista de karting de A Madalena, deberán de axustarse ás seguintes características, en funcións das cales se devengará o prezo público pertinente: 1.—kart: vehículo monopraza, de motor e sen teito. Carece de suspensións pero si ten elementos de carrozaría. Conta con catro rodas aliñadas, as cales as dianteiras exercen a función de dirección e as traseiras as de tracción, grazas á súa unión a través dun eixo, ao cal lle transmite potencia un motor.2.—Moto: vehículo de dúas rodas, impulsado por un motor que acciona a roda traseira. Componse dun cadro ou chasis e as rodas, as cales a dianteira, exerce a dirección e a traseira a tracción.3.—Barqueta, Speed car ou similar: vehículo deportivo de estrutura tubular, con motor de 600 cc. Ou 1000cc. Conta con catro rodas (dúas en cada eixo), e o eixo traseiro, dispón de diferencial autoblocante e suspensión.4.—Quad: vehículo deportivo estilizado, rápido e xeralmente, destinado a circular por pistas e circuítos. Para poder acceder á instalación, deberá presentar neumáticos propios para a súa utilización sobre superficie asfáltica.5.—Turismo: automóbil destinado ao transporte de viaxeiros ou a competicións deportivas. No caso de vehículo deportivo, só poderá rodar na variante externa do circuíto. No caso de que o vehículo que un usuario desexe acceder, non se axuste as descricións anteriores, deberá encadrarse no que máis se axuste ou na inmediatamente superior. As actividades permitidas no Circuíto, son as seguintes: 1.—Competición non oficial: é a realizada por un número non inferior a dous participantes a mesma tipoloxía.2.—Utilización en exclusiva para espectáculos: definirase como espectáculo todo aquel acontecemento que teña como fin o divertimento do público asistente 3.—Presentación de vehículos: acto dinámico mediante o cal se poderán probar os vehículos presentados, e recibir consellos de seguridade e de prestación por parte dos profesionais.4.—Cursos de condución: terá a condición de curso de condución a actividade dirixida á adquisición de coñecementos sobre materias de condución por parte dos alumnos asistentes, mediante explicacións tanto teóricas como prácticas dun experto ou profesor cualificado.5.—Proba de vehículos: acto que consiste no acceso ao circuíto para testar algún cambio ou peza introducida no vehículo, ou para probar a posta a punto xeral do vehículo. Están obrigados ao pago deste prezo público, todas as persoas que utilicen as instalacións ou gocen dos servizos da Pista de Karting. En ningún caso, se pagarán o prezo público en correspondencia aos vehículos utilizados. Un usuario, poderá utilizar máis de un vehículo (dentro da mesma categoría), pero nunca un vehículo poderá ser usado por dúas persoas ao amparo do pago dun único prezo público. O Pago do prezo publico non inclúe o préstamo de ningún tipo de vehículo, nin demais equipamento para a practica deportiva, que deberá aportarse por o propio usuario. O uso dos boxes estarán suxeito ao pago da taxa específica para este equipamento. O prezo público relativo a utilización das instalacións deportivas municipais da pista de karting da Madalena son as establecidas na seguinte táboa: O prezo público, devengaranse cando se inicie a prestación de Servizo, ou a utilización do dominio público, mediante a solicitude de prestación ou de aceso ás instalacións. Estarán exentos do pago do prezo público as Federacións Deportivas Autonómicas Nacionais e internacionais. Establécense as seguintes bonificacións: a) bono de 5 rodadas. Establécese un bono de 5 rodadas a un prezo de 80€ para Karts e 100€ para motos. b) bono 10 rodadas. Establécese un Bono de 10 rodadas a un prezo de 150€ para karts e de 180€ para motos. c) Gozarán dunha bonificación os empadroados/as no Concello de Forcarei. karts, do 50% Motos, do 48% d) Apoio ao Deporte Base. Establécese unha bonificación do 50% do prezo publico para nenos/as de ata 16 anos( incluído), que se atopen en posesión de licenza federativa autonómica ou nacional. Así mesmo, esta bonificación, aplicarase tamén a nenos/as de ata 16 anos, que se atopen matriculados en escolas formativas debidamente inscritas como tales. Esta bonificación, será posible en días de semana (de luns a venres), excepto festivos. Para as fins de semana e festivos, cabe a posibilidade de facer efectiva esta bonificación, sempre e cando se solicite para un grupo mínimo de 20 usuarios, ademais, deberá de presentarse a solicitude cunha antelación mínima de 4 días hábiles. e) Para empresas cuxo domicilio fiscal se sitúen no Termo Municipal de Forcarei, bonificarase o 100% do prezo público prevista para colocación de elementos publicitarios nas instalacións deportivas da Pista de Karting de A Madalena. f) Poderanse establecer convenios de colaboración entre o Concello e distintas entidades, tales como: Clubs, Escolas de Formación, empresas e similares, que como contraprestación pola utilización das instalacións, presten algún servizo ao Concello de Forcarei. Nestes supostos, poderase bonificar a tarifa ata o 100%. ( Lei 40/2015). O pago do prezo establecido nesta Ordenanza, realizarase mediante o ingreso nas contas habilitadas a tal efecto, en entidades colaboradoras autorizadas polo concello de Forcarei, e sempre con carácter previo e cunha antelación mínima de dous días hábiles, ao uso das instalacións ou á prestación dos servizos correspondentes. Así mesmo, establécese como forma de pago para as modalidades de motos, karts e barquetas ou similares, o pago con tarxeta de débito nas propias instalacións do Circuíto. Para este suposto, será imprescindible, que a capacidade do circuíto, fixada en 30 motos e 30 karts (incluídas as reservas), o permita, e logo da cumprimentación da solicitude, e da achega da documentación requirida, se proceda ao pago con tarxeta de débito ou crédito, no terminal que se facilitará segundo o prezo establecido nesta ordenanza. Prevese a posibilidade de pago online (só para modalidades de motos e karts coas mesmas condicións que a reserva presencial). Só se poderá solicitar a devolución dun prezo público cando se faga cunha antelación mínima de tres días hábiles con respecto ao uso das instalacións Deportivas, ou cando a actividade non se poida levar a cabo como consecuencia do estado das instalacións; para este último suposto, non se considera causa de devolución do prezo público as condicións meteorolóxicas por adversas que estas sexan. Só se poderá solicitar o aprazamento do uso das instalacións, cando se faga cunha antelación mínima de un día hábil, con respecto ao uso das instalacións deportivas. Non se considera causa de devolución da Taxa as condicións meteorolóxicas por adversas que estas sexan. No caso do pago do prezo público con tarxeta de débito na propia instalación, só procederá a súa Devolución, cando sexa motivada por unhas condicións ambientais ou meteorolóxicas adversas e repentinas. Entenderase por repentinas, que ditas condicións se presenten antes de transcorridos 30 minutos dende a formalización do pago. A tal fin, deberá de ser o persoal responsable das instalacións quen deberá de informar ao Concello de Forcarei, da situación acontecida. Forcarei, 17 de decembro de 2018 A Alcaldesa Asdo.: Belén Cachafeiro Anta